સરકારના વર્તમાન શિક્ષણમંત્રી ભૂપેન્દ્રસિંહ ચુડાસમા પણ પ્રારંભે ધોળકાની બી.પી. દાવડા હાઈસ્કૂલમાં શિક્ષક તરીકે ફરજ બજાવતા હતા. ૧૯૭૦થી ૧૯૭૩ સુધી શિક્ષક રહ્યા, બાદમાં શિક્ષક પદેથી રાજીનામું આપીને એલએલબીનો અભ્યાસ શરૃ કર્યો અને સાથે સાથે રાજકારણમાં પણ જોડાયા. તેઓ અંગ્રેજીના શિક્ષક હતા. ધોળકાની આ શાળામાં ભૂપેન્દ્રસિંહની અનેક યાદો જોડાયેલી છે. તેઓ વિદ્યાર્થીઓનેે શાંતિ અને ધીરજથી સાંભળતા અને સમજાવતા હતા તથા વિદ્યાર્થીઓની સામાજિક અને આર્થિક ચિંતાનો ખ્યાલ રાખતા હતા.